Aug 01,2017
ఇండిగోకు ఆకర్షణీయమైన లాభాలు
న్యూఢిల్లీ: విమానయాన కంపెనీ ఇండిగో మాతృ సంస్థ ఇంటర్‌గ్లోబల్‌ ఏవియేషన్‌ జూన్‌ త్రైమాసికానికి ఆకర్షణీయమైన ఆర్థిక ఫలితాలను ప్రకటించింది. వేసవి సెలవుల కారణంగా ఏప్రిల్‌-జూన్‌ మధ్య కాలంలో సంస్థ విమాన సర్వీసులకు ప్రయాణికుల నుంచి మెరుగైన బుకింగ్‌లు రావడంతో సంస్థ మేటి ఫలితాలను నమోదు చేయగలిగింది. జూన్‌ త్రైమాసికంలో సంస్థ లాభంలో 37% వృద్ధి కనిపించింది. అంతకు ముందు ఏడాది జూన్‌ త్రైమాసికంలో రూ.592 కోట్లుగా ఉన్న సంస్థ లాభం.. ఈ ఏడాది (మొదటి త్రైమాసికంలో) జూన్‌ నాటికి రూ.811 కోట్లుకు చేరుకుంది. ఇదే కాలంలో సంస్థ ప్రయాణికుల నుంచి వచ్చే ఆదాయపు రాబడి 27.9 శాతం మేర పెరిగి రూ.5,078 కోట్లకు చేరువవడం విశేషం.
మీ స్నేహితులకు రికమెండ్ చెయ్యండి